Tom Freddy Aune

Lisleby

Unggutten Tom Freddy Aune flyttet til Fredrikstad, og tettstedet Lisleby hvor han gikk rett inn på juniorlaget. Han tok nivået med en gang, og scoret hele 23 mål på 22 kamper i sin første juniorsesong. Samme år fikk han sjansen på A-laget, og gjorde sakene sine bra der også. Året etter slo han skikkelig igjennom på a-laget, og scoret hele 22 mål. Det skal også sies at han verken scoret på dødball eller på hodet den sesongen.

Fredrikstad FK

I 1990 meldte han overgang til Fredrikstad FK. Laget gjorde det ikke så bra i 2. divisjon dette året og havnet på åttendeplass, og scoret på bare 18 mål på 22 kamper. Aune stod for kun 3 av scoringene, og det hadde han mye syld i selv da han løp i fra ballen støtt og stadig. 
Året etter kjempet FFK i toppen om opprykk, men kvalifiseringsplassen røk i siste serierunde. Aune scoret 9 mål i den sesongen. FFK vant riktig nok 8-2 over Sandefjord Ballklubb, men plassen glapp likevel. Det var en meget spesiell FFK-årgang, hvor snittalderen var 21 år, og 8-9 spillere i senere tid fikk spille i Tippeligaen.
I 1991 skaffet en aksjonærklubb med navn «Det årnær sæ» eierandelen til Tom Freddy Aune, siden Fredrikstad FK slet økonomisk. Året etter ble en ren katastrofe, hvor klubben bare tok 14 poeng på 22 kamper. Med andre ord så måtte klubben for første gang ta steget ned til 3.divisjon. Flere spiller forlot FFK, men Tom Freddy ble værende i klubben enda et år. Han ble toppscorer med ti nettkjenninger, men FFK kom kun på andreplass bak Jevnaker IF. 
Etter ett år i Sogndal fotball kom han tilbake til Fredrikstad FK, men i sine siste år i klubben klarte han aldri å komme seg opp av 2. divisjon. Han var riktig nok ute med skade i hele 1997, noe som holdt han borte fra fotballen i 18 måneder. I 1998 forlot han klubben til fordel for Sarpsborg FK.

Sogndal

Aune prøvde seg i Sogndal fotball i 1994. Det ble kun en sesong for Aune, men han fikk med seg 19 seriekamper for klubben. Han fikk æren av å spille med spillere som Håvard Flo og Tore André Flo. Men på grunn av familie, skole og jobb valgte han å reise tilbake til Fredrikstad.

Sarpsborg FK

Sine to siste år brukte han på spill for rivalene Sarpsborg FK. Han la opp etter etter to år i Sarpsborg.

Trenerkarriere

I 2001 kom Tom Freddy inn i det nystartede «Byprosjektet» i Fredrikstad. Året etter tok han over juniorlaget til FFK, men måtte gi seg etter året. Grunnen var at han på den tiden var lærer, og han hadde ikke tid til å være det ved siden av å være juniortrener. Derfor tok han over Lisleby FK, hvor han gjorde sakene sine meget bra. Året etter tok han over Kvik Halden FK sammen med nåværende daglig leder i Fredrikstad FK og tidligere FFK-spiller, Joacim Jonsson.
Men nok en gang forlot han en klubb etter kort tid, på grunn av at han hadde fått en liten datter og det krevde mye å pendle fra Fredrikstad. Derfor fikk han på nytt sjansen for juniorlaget til Fredrikstad FK. Året etter fikk han mulighet til å bli assistenttrner for A-laget, og samtidig tok Glenn Rostad over juniorlaget. Han ble en liten periode linket til en permanent avtale som kunne gjøre han til hovedtrener i Fredrikstad FK, men i stede tok Anders Grönhagen over som hovedtrener. Tom Freddy tok til takke med rollen som assistentrener. 
Anders Grönhagen ble i to perioder sykemeldt, og Aune fikk sjansen som hovedtrener. Anders fikk sparken fra Fredrikstad FK, og Aune tok over mens klubben lette etter en ny hovedtrener, som ble Tom Nordlie. Etter at Sarpsborg 08 sendte FFK ned til Adeccoligaen fikk Tom Nordlie sparken. Da tok Aune over som hovedtrener på permanent basis. Han førte samme år klubben rett opp igjen til Tippeligaen, etter å ha vunnet kvalifiseringen til Tippeligaen 2011. I mai 2012 valgte Aune å gå av som trener i FFK på grunn av rammebetingelsene og en dårlig sesongstart, assistenttrener Trond Amundsen overtok som hovedtrener ut sesongen.
Etter ett og et halvt år uten jobb, vendte Aune tilbake til Fredrikstad FK i rollen som juniortrener i 2013.